<http://schema.org/articleBody>
"Els cops de porra i els gestos solemnes que han envoltat l&amp;#039;inici del nou mandat de Vlad\u00EDmir Putin donen algunes claus del pr\u00F2xim mandat presidencial. Enviant la policia contra els manifestants la vig\u00EDlia de la presa de possessi\u00F3, i detenint opositors com Al\u00E9xei Nalvani -el fam\u00F3s bloguer- i Boris Netmsov -un liberal hist\u00F2ric-, l&amp;#039;amo del Kremlin est\u00E0 dient que no renuncia a la for\u00E7a. Alhora envia un missatge de tranquil\u00B7litat als que s&amp;#039;han enriquit a la seva ombra quan destaca com a cap de protocol la dona d&amp;#039;Al\u00E9xei Miller, el president de Gazprom, el monopoli que aporta volum a xifres macroecon\u00F2miques com aquestes: en els \u00FAltims quatre anys la producci\u00F3 russa ha crescut un 50%, del qual les dues terceres parts corresponen a l&amp;#039;exportaci\u00F3 d&amp;#039;hidrocarburs. La producci\u00F3 de tecnologia i de maquin\u00E0ria amb prou feines arriba al 5%. Amb aquest panorama de repressi\u00F3, d&amp;#039;economia productiva a les beceroles i de corrupci\u00F3 escalant llocs en el r\u00E0nquing mundial, Putin -president- i Medv\u00E9dev -primer ministre- es disposen a fer rodar un t\u00E0ndem diferent del de fa quatre anys. Aleshores se sabia poc i s&amp;#039;esperava molt. Tant, que l&amp;#039;optimisme de les expectatives guanyava el pessimisme de les inc\u00F2gnites. Ara se sap gaireb\u00E9 tot. Un t\u00E0ndem de baix perfil engega amb un Putin que aspira a governar fins al 2024 i un Medv\u00E9dev que es dol d&amp;#039;haver fracassat en les seves apostes estrat\u00E8giques -no haver acabat amb la corrupci\u00F3 ni amb el poder de la burocr\u00E0cia- i alhora es vanagloria -sense dir-ho obertament- d&amp;#039;haver obert escletxes en r\u00E8gim: &amp;quot;La llibertat \u00E9s millor que l&amp;#039;abs\u00E8ncia de llibertat&amp;quot;, proclama i repeteix. I tot seguit deixa anar insinuacions de tornar a la presid\u00E8ncia. &amp;quot;Per\u00F2 prenguin-s&amp;#039;ho amb calma perqu\u00E8 no ser\u00E0 d&amp;#039;avui per dem\u00E0&amp;quot;, adverteix als periodistes amb to d&amp;#039;&amp;quot;anem amb compte, no prenguem mal&amp;quot;, tan sentit a casa nostra.Estrat\u00E8gia i tacticisme Medv\u00E9dev ha estat m\u00E9s obedient a Putin que no pas lleial a les conviccions que diu que defensa, i per aix\u00F2 l&amp;#039;oposici\u00F3 es nega a recon\u00E8ixer-li cap m\u00E8rit, ans el contrari: gent com el bloguer Navalni o el liberal Nemtsov, sacsejats i detinguts aquests dies, creuen que les falses expectatives de Medv\u00E9dev van frenar molta gent que s&amp;#039;hauria revoltat abans. En canvi, per alguns sectors de la intel\u00B7ligu\u00E8ntsia seria un error pensar que l&amp;#039;expresident ha passat in\u00FAtilment per la vida russa. Volunt\u00E0riament o involut\u00E0riament -diuen- Medv\u00E9dev va generar una \u00E0nsia democratitzadora que, en no complir-se, va provocar l&amp;#039;onada de protestes de l&amp;#039;hivern passat. En el nou t\u00E0ndem rus de perfil baix, Medv\u00E9dev es mantindr\u00E0 d&amp;#039;anunciador de promeses -la modernitzaci\u00F3 com a aposta estrat\u00E8gica- mentre Putin proclamar\u00E0 la vocaci\u00F3 russa de gran pot\u00E8ncia euroasi\u00E0tica i alhora advertir\u00E0 del &amp;quot;perill de revoluci\u00F3&amp;quot; que segons ell impulsen unes elits arrauxades que no valoren l&amp;#039;estabililitat aconseguida. Com alerta Ievgueni Gontmakher, de l&amp;#039;Institut per al Desenvolupament Contemporani, Putin \u00E9s un t\u00E0ctic que no pensa en clau d&amp;#039;estrat\u00E8gia -com Medv\u00E9dev-, que voldr\u00E0 resoldre els problemes a mesura que es presentin. I dif\u00EDcilment Putin tindr\u00E0 en compte que els processos de canvi social, com el de R\u00FAssia, actuen com un corrent soterrat, que pot emergir i esclatar-li quan menys s&amp;#039;ho esperi."^^<http://www.w3.org/2001/XMLSchema#string>
<http://www.arabalears.cat/internacional/tandem-rus-perfil-baix_0_698930142.html>